26. 7. 96 De Europæiske Fællesskabers Tidende Nr. L 187/33 KOMMISSIONENS FORORDNING (EF) Nr. 1461/96 af 25. juli 1996 om de toldkontingenter, der er åbnet for indførsel af visse varer med oprindelse i Polen, Rumænien, Bulgarien, Tjekkiet og Slovakiet fremkommet ved forarbejd- ning af landbrugsprodukter som anført i bilaget til Rådets forordning (EF) nr. 3448/93 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2, og ud fra følgende betragtninger: Der er ved Kommissionens forordning (EF) nr. 478/96 (?) om ændring af forordning (EF) nr. 3238/94 (?) åbnet told- kontingenter for indførsel af visse varer med oprindelse i Polen, Rumænien, Bulgarien, Tjekkiet og Slovakiet frem- kommet ved forarbejdning af landbrugsprodukter som anført i bilaget til Rådets forordning (EF) nr. 3448/93, der nyder godt af et nedsat landbrugselement; Kommissionens forordning (EF) nr. 1460/96 (?) fastsætter gennemførelsesbestemmelser for præferencehandelsord- ningerne for visse varer fremstillet af landbrugsprodukter, jf. artikel 7 i forordning (EF) nr. 3448/93; førnævnte forordning erstatter og ophæver forordning (EF) nr. 3238/94 og Kommissionens forordning (EF) nr. 1294/ 94 ?), men åbner ikke toldkontingenterne; derfor bør de kontingenter, der blev åbnet ved forordning (EF) nr. 478/96, opretholdes ved en særskilt retsakt; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag II — UDSTEDT FØLGENDE FORORDNING: Artikel 1 Fra 1. januar til 31. december 1996 indføres de varer med oprindelse i Polen, Rumænien, Bulgarien, Tjekkiet og Slovakiet, som er opført i bilag I, II, III, IV og V til forordning (EF) nr. 478/96, til nedsat landbrugselement inden for rammerne af de årlige kontingenter og på de i hvert bilag fastsatte betingelser. Artikel 2 Indførslen af varer henhørende under KN-kode 1901 90 91, som nyder godt af en nedsættelse af land- brugselementet, skal afskrives under følgende løbenumre: — 09.5467 for Bulgarien — 09.5227 for Ungarn — 09.5417 for Tjekkiet — 09.5417 for Slovakiet. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. juli 1996. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. juli 1996. ()) EFT nr. L 318 af 20. 12. 1993, s. 18. (?) EFT nr. L 68 af 19. 3. 1996, s. 10. (?) EFT nr. L 338 af 28. 12. 1994, s. 30. (?) Se side 18 i denne Tidende. () EFT nr. L 141 af 4. 6. 1994, s. 12. På Kommissionens vegne Martin BANGEMANN Medlem af Kommissionen